Pectinocallimus

Se Systematisk inndeling

Pectinocallimus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange trebukker med forkortede dekkvinger og kamformede antenner, rødbrune til svarte. Antennene er vel halvparten så lange som kroppen, kamformede hos hannene og trådformede hos hunnene. Pronotum er tønneformet. Dekkvingene er rundede og omtrent halvparten så lange som bakkroppen, de dekker dermed heller ikke flygevingene. Bakbeina er lange og kraftige med fortykkede lår og legger, disse virker enda større fordi det er tett kledt med oppstående hår.

Utbredelse 
Slekten er utbredt i Vest-Malaysia (Pahang) og på Borneo.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Hyboderini Linsley, 1940 eller Stenopterini
 Slekten Pectinocallimus Niisato, 1989 
 Pectinocallimus befui Niisato, 2012 
 Pectinocallimus malayanus Niisato, 2012 
 Pectinocallimus sericeus Niisato, 1989

Kilder 
 Liste over slektene
 Katalog med utbredelsesdata, Stenopterini, palearktiske

Eksterne lenker 
 Bildegalleri
 

Cerambycinae
Biller formelt beskrevet i 1989